rejauldu/bengali-wikipedia huggingface dataset:
থাম্ব|একটি বিচ্ছুরণমূলক প্রিজমে, বস্তুগত বিচ্ছুরণ (একটি তরঙ্গদৈর্ঘ্য -নির্ভর প্রতিসরাঙ্ক সূচক ) বিভিন্ন বর্ণকে বিভিন্ন কোণে প্রতিসরণ করে, সাদা আলোকে একটি বর্ণালিতে বিভক্ত করে। থাম্ব|অ্যামিসি প্রিজমের মাধ্যমে দেখা একটি বিদ্যুৎ সাশ্রয়ী বাতি  আলোকবিজ্ঞানে এবং সাধারণভাবে তরঙ্গ প্রচারে, বিচ্ছুরণ হলো এমন একটি ঘটনা যেখানে একটি তরঙ্গের দশা বেগ তার কম্পাঙ্কের উপর নির্ভর করে; কখনও কখনও ক্রোম্যাটিক ডিসপারসন শব্দটি বিশেষত আলোকবিজ্ঞানে নির্দিষ্টতার জন্য ব্যবহৃত হয়।এই সাধারণ বৈশিষ্ট্য থাকা একটি মাধ্যমকে বিচ্ছুরণ মাধ্যম বলা যেতে পারে।  যদিও শব্দটি আলোকবিজ্ঞানে আলো এবং অন্যান্য ইলেক্ট্রোম্যাগনেটিক তরঙ্গকে বর্ণনা করতে ব্যবহৃত হয়, একই অর্থে বিচ্ছুরণ শব্দ-তরঙ্গ এবং ভূমিকম্প-তরঙ্গের ক্ষেত্রে শাব্দ বিচ্ছুরণের মতো যে কোনো ধরনের তরঙ্গ গতিতে প্রযোজ্য হতে পারে এবং মহাকর্ষ তরঙ্গেও (সমুদ্র তরঙ্গ) এটি প্রযোজ্য। আলোকবিজ্ঞানে, বিচ্ছুরণ হলো ট্রান্সমিশন লাইন বরাবর টেলিযোগাযোগ সংকেতের একটি বৈশিষ্ট্য (যেমন সমঅক্ষীয় তারের মাইক্রোওয়েভ ) বা অপটিক্যাল ফাইবারে আলোর স্পন্দন।  আলোকবিজ্ঞানে, বিচ্ছুরণের একটি গুরুত্বপূর্ণ এবং পরিচিত পরিণতি হলো আলোর বিভিন্ন রঙের প্রতিসরণ কোণের পরিবর্তন,Dispersion Compensation. Retrieved 25-08-2015. যেমনটি একটি বিচ্ছুরিত প্রিজম দ্বারা উৎপাদিত বর্ণালিতে এবং লেন্সের বর্ণ বিকৃতিতে দেখা যায়। যৌগিক অ্যাক্রোম্যাটিক লেন্সের ডিজাইনে, যেখানে বর্ণ বিকৃতি মূলত বাতিল করা হয়, তার অ্যাবে সংখ্যা V দ্বারা প্রদত্ত একটি গ্লাসের বিচ্ছুরণের পরিমাপ ব্যবহার করে, যেখানে নিম্ন অ্যাবে সংখ্যাগুলি দৃশ্যমান বর্ণালিতে বৃহত্তর বিচ্ছুরণের সাথে মিলে যায়। কিছু প্রয়োগক্ষেত্রে যেমন টেলিযোগাযোগে, কোনো তরঙ্গের পরম পর্যায় প্রায়শই গুরুত্বপূর্ণ নয় তবে শুধুমাত্র তরঙ্গ প্যাকেট বা "পালস" এর প্রচার গুরুত্বপূর্ণ; সেক্ষেত্রে কেউ কেউ শুধুমাত্র কম্পাঙ্কের সাথে গ্রুপ বেগের তারতম্যে আগ্রহী, তথাকথিত গ্রুপ-বেগ বিচ্ছুরণ।  সমস্ত সাধারণ ট্রান্সমিশন মিডিয়া কম্পাঙ্কের একটি ফাংশন হিসাবে অ্যাটেন্যুয়েশন (ট্রান্সমিশন দৈর্ঘ্যের স্বাভাবিক করা) মধ্যেও পরিবর্তিত হয়, যা  অ্যাটেন্যুয়েশন বিকৃতির দিকে পরিচালিত করে; এটি বিচ্ছুরণ নয়, যদিও কখনও কখনও ঘনিষ্ঠ ব্যবধানে প্রতিবন্ধকতার সীমানায় প্রতিফলন (যেমন একটি তারের মধ্যে কাটা অংশ) সিগন্যাল বিকৃতি তৈরি করতে পারে যা সিগন্যাল ব্যান্ডউইথ জুড়ে পরিলক্ষিত অসঙ্গত ট্রানজিট সময়কে আরও বাড়িয়ে তোলে।   তথ্যসূত্র
right|thumb|200px|গ্রীষ্মে একটি মাঠ, summer in bengali বেলজিয়াম গ্রীষ্ম হলো বছরের উষ্ণতম কাল, যা পৃথিবীর উত্তর গোলার্ধে সাধারণত জুন, জুলাই এবং আগস্ট জুড়ে অবস্থান করে। পৃথিবীর সর্বত্রই গ্রীষ্ম হলো কর্মোদ্যমের সময়। বিশেষ করে শীতপ্রধান দেশগুলোতে গ্রীষ্ম খুবই আরাধ্য, কারণ সেসকল দেশে শীতকালে কোনো ফসল উৎপাদিত হয় না, গ্রীষ্মকালেই সব ফসল উৎপাদন করে রাখতে হয়।  বাংলা বর্ষপঞ্জি অনুযায়ী প্রথম দুই মাস বৈশাখ ও জ্যৈষ্ঠ জুড়ে গ্রীষ্মকাল। এই সময় সূর্যের প্রচন্ড তাপে উত্তপ্ত হয়ে ওঠে ভূমি, পানি শুকিয়ে যায়, অনেক নদীই নাব্যতা হারায়, জলশূণ্য মাটিতে ধরে ফাটল। ইংরেজি এপ্রিল মাস সবচেয়ে উষ্ণতম মাস। এ সময় তাপমাত্রা সর্বোচ্চ ৩৮ ° সেলসিয়াস পর্যন্ত উঠে যেতে পারে। গ্রীষ্মকালের শেষার্ধ্বে সন্ধ্যাসমাগত সময়ে ধেয়ে আসে কালবৈশাখী ঝড়। দক্ষিণ এশিয়ার দেশগুলোতে এসময় গাছে গাছে বিভিন্ন মৌসুমী ফল দেখা যায়, যেমন: আম, কাঁঠাল, লিচু ইত্যাদি। বাংলা বর্ষপঞ্জি অনুযায়ী এর পরের ঋতুটিই হলো বর্ষাকাল। সেসময় প্রচন্ড বৃষ্টিপাত গ্রীষ্মকালীন সব তপ্ততা মিটিয়ে দেয়।  গ্রীষ্মে ফোটা ফুল গ্রীষ্মে ফোটা ফুল হচ্ছে অর্জুন, ইপিল ইপিল, কনকচূড়া, করঞ্জা,  কামিনী,  ক্যাজুপুট, গাব, জারুল, জ্যাকারান্ডা, তেলসুর, দেবদারু, নাগকেশর, নাগেশ্বর, নিম,  পরশপিপূল, পলকজুঁই,  পাদাউক,  পারুল, পালাম, বনআসরা, বরুণ, বাওবাব, বেরিয়া, মাকড়িশাল, মিনজিরি, মুচকুন্দ, মেহগনি, রক্তন, সোনালু, স্বর্নচাঁপা ইত্যাদি। গ্রীষ্মে উৎপাদিত ফল আম,তরমুজ,জাম,লিচু,কাঠাল,জামরুল,আনারস,ইত্যাদি  চিত্রশালা thumb|  250px|গ্রীষ্মে দেখা যায় সোনালু ফুল, রমনা পার্ক   তথ্যসূত্র    বহিঃসংযোগ    বিষয়শ্রেণী:ষড়ঋতু বিষয়শ্রেণী:গ্রীষ্ম
নিমভোরে বুদ্রুক () ভারতের মহারাষ্ট্র রাজ্যের জালগাঁও জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে নিমভোরে বুদ্রুক শহরের জনসংখ্যা হল ৮৪৪৯ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে নিমভোরে বুদ্রুক এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
থাম্ব|রেকর্ডিং পণ্য টিডিকে কর্পোরেশন যা প্রাক্তন টিডিকে ইলেকট্রনিকস কো: লি: নামে পরিচিত ছিল। ১৯৩৫ সনে স্থাপিত এই কোম্পানি ইলেকট্রনিক যন্ত্রাংশ, রেকর্ডিং পণ্য, স্টোরেজ মিডিয়ার উৎপাদক।   বহিঃসংযোগ   প্রাতিষ্ঠানিক ওয়েবসাইট  বৈশ্বিক ওয়েবসাইট   বিষয়শ্রেণী:ইলেকট্রনিক্স কোম্পানি বিষয়শ্রেণী:জাপানের ভিডিও গেম কোম্পানি বিষয়শ্রেণী:টোকিও স্টক এক্সচেঞ্জে তালিকাভুক্ত কোম্পানি বিষয়শ্রেণী:টোকিও ভিত্তিক প্রস্তুতকারক কোম্পানি বিষয়শ্রেণী:জাপানি মার্কা বিষয়শ্রেণী:জাপানের প্রতিরক্ষা কোম্পানি বিষয়শ্রেণী:জাপানের ইলেকট্রনিক্স কোম্পানি
বাউশিয়া ইউনিয়ন বাংলাদেশের মুন্সীগঞ্জ জেলার অন্তর্গত গজারিয়া উপজেলার একটি ইউনিয়ন।   ভৌগোলিক উপাত্ত   বাউশিয়া ইউনিয়নের আয়তন ৫৩৮১ একর।   জনসংখ্যার উপাত্ত  বাংলাদেশের ২০১১ সালের আদমশুমারি অনুযায়ী বাউশিয়া ইউনিয়নের মোট জনসংখ্যা ২৩,২৮৪ জন। এদের মধ্যে ১১,৭৮৫ জন পুরুষ এবং ১১,৪৯৯ জন মহিলা।   শিক্ষা  ইউনিয়নে শিক্ষার হার ৪৯.০৩%। ইউনিয়নে প্রাথমিক বিদ্যালয় ৯টি, মাধ্যমিক বিদ্যালয় ৩টি এবং ৯টি মাদ্রাসা রয়েছে।   তথ্যসূত্র   বিষয়শ্রেণী:গজারিয়া উপজেলার ইউনিয়ন
এলিয় (, ʾĒlīyyāhū, অর্থাৎ “ইয়াহওয়েহ্/য়হবহ আমার ঈশ্বর”; , Elías; , Elyāe;  বা , Ilyās বা Ilyā) ছিলেন হিব্রু বাইবেলের রাজাবলির পুস্তকসমূহ অনুসারে একজন ভাববাদী ও অলৌকিক সাধক যিনি রাজা আহাবের রাজত্বকালে (খ্রী.পূ. ৯ম শতাব্দী) উত্তরাঞ্চলীয় ইস্রায়েল রাজ্যে বসবাস করতেন। ১ রাজাবলি ১৮-তে এলিয় কনানীয় দেবতা বাআলের উপাসনার চেয়ে ইব্রীয় ঈশ্বরের উপাসনাকে রক্ষা করেছিলেন। এলিয়ের মাধ্যমে ঈশ্বর অনেক অলৌকিক কাজও করিয়েছিলেন, যার মধ্যে পুনরুত্থান, আকাশ থেকে আগুন নামিয়ে আনা এবং “আগুনের মাধ্যমে” জীবিতাবস্থায় স্বর্গে প্রবেশ করা। তাঁকে “ভাববাদীদের পুত্রগণ” নামে পরিচিত একটি নবীদের বিদ্যালয়ে নেতৃত্বদানরত অবস্থায়ও চিত্রিত করা হয়। তাঁর স্বর্গারোহণের পর তাঁর শিষ্য ও সবচেয়ে নিবেদিত সহকারী ইলীশায় এই বিদ্যালয়ের নেতা হিসাবে তাঁর ভূমিকা গ্রহণ করেন। মালাখির পুস্তক “দেখ, সদাপ্রভুর সেই মহৎ ও ভয়ঙ্কর দিন আসিবার পূর্বে আমি তোমাদের নিকটে এলিয় ভাববাদীকে প্রেরণ করিব।” বলে এলিয়ের প্রত্যাবর্তনের ভবিষ্যদ্বাণী করে, যা তাঁকে মশীহের এবং হিব্রু বাইবেলকে সম্মান করে এমন বিভিন্ন ধর্মের অগ্রদূত করে তোলে। এলিয়ের উল্লেখ সিরাখ, নূতন নিয়ম, মিশনাহ ও তালমুদ, কুরআন, বুক অব মরমন, মতবাদ ও চুক্তি এবং বাহাই ধর্মগ্রন্থে পাওয়া যায়।  ইহুদিধর্মে এলিয়ের নাম সাপ্তাহিক হাভদালাহ আচার-অনুষ্ঠানে ডাকা হয় যা শব্বাতের সমাপ্তি চিহ্নিত করে এবং এলিয়কে অন্যান্য ইহুদি রীতিনীতিতে ডাকা হয়, তাদের মধ্যে তারণোৎসব সদর এবং ব্রিৎ মিলাহ (আচারিক খৎনা)। তিনি বাবিলীয় তালমুদসহ হাগাদাহ ও রব্বিনীয় সাহিত্যে অসংখ্য গল্প ও তথ্যসূত্রে উপস্থিত হন। হিব্রু বাইবেল অনুসারে এলিয় শেষ সময়ে ফিরে আসবেন।   তথ্যসূত্র   বিষয়শ্রেণী:হিব্রু বাইবেলের নবি বিষয়শ্রেণী:স্বর্গে জীবিত প্রবেশকারী বিষয়শ্রেণী:ইস্রায়েল রাজ্য (শমরিয়া) বিষয়শ্রেণী:খ্রিস্টধর্মের নবি বিষয়শ্রেণী:ব্যক্তি, যার অস্তিত্ব বিতর্কিত বিষয়শ্রেণী:অলৌকিক ক্ষমতাধর বিষয়শ্রেণী:পুরাতন নিয়ম থেকে খ্রিস্টান সন্ত
থাম্ব|333x333পিক্সেল|Võ Cạnh শিলালিপি দক্ষিণ-পূর্ব এশিয়ায় পাওয়া প্রাচীনতম সংস্কৃত শিলালিপি । এটি ভিয়েতনামের Võ Cạnh, Nha Trang, Khanh Hoa গ্রামে পাওয়া গিয়েছিল। Khanh Hoa যাদুঘরে একটি প্রতিরূপ। প্রথম শতাব্দীতে, ভারতীয় সংস্কৃতি দক্ষিণ-পূর্ব এশিয়া অঞ্চলে প্রবেশ করতে শুরু করে। এই অঞ্চলগুলিতে ভারতীয় সংস্কৃতির বিস্তারকে, ভারতীয়করণ(Indianization) শব্দটি দেওয়া হয়েছিল। শব্দটি ফরাসি প্রত্নতাত্ত্বিক, জর্জ কোয়েডস তার রচনা Histoire ancienne des états Hindouisés d'Extrême-Orient—হিস্তোয়া অন্সিএন্ দে এতাৎ হিন্দুইসে দ'এক্স্ট্রেমে-ওরিএন্ৎ (সুদূর প্রাচ্যের হিন্দু রাজ্যগুলির প্রাচীন ইতিহাস) -এর দ্বারা তৈরি করেছিলেন। তিনি এটিকে একটি সংগঠিত সংস্কৃতির সম্প্রসারণ হিসাবে সংজ্ঞায়িত করেছিলেন যা ভারতীয় রাজকীয়, হিন্দু এবং বৌদ্ধধর্ম এবং সংস্কৃত ভাষাপ্রভাবের উপর ভিত্তি করে তৈরি  হয়েছিল। বৃহত্তর ভারতের একটি অংশ হয়ে ওঠার প্রভাবে বহু সংখ্যক জাতির উদ্ভব হয় ও সাংস্কৃতিক বিস্তার হয়, দক্ষিণ-পূর্ব এশিয়ার সংস্কৃতকরণ হয়, ভারতীয়কৃত রাজ্যের উত্থান হয়, দক্ষিণ-পূর্ব এশিয়ায় হিন্দুধর্মের বিস্তার এবং বৌদ্ধ ধর্মের রেশম পথের দ্বারা সম্প্রসারণ ঘটে। মালয়, থাই, ফিলিপাইন এবং ইন্দোনেশীয় ভাষায় ভারতীয় সম্মানার্থক গৃহীত হয়েছিল। ভারতীয় প্রবাসী, উভয় ঐতিহাসিকভাবে (PIO বা ভারতীয়-বংশোদ্ভূত ব্যক্তি) এবং বর্তমানকালে (NRI বা অনাবাসী ভারতীয়), ভূ-রাজনৈতিক, কৌশলগত, বাণিজ্য, সাংস্কৃতিক ঐতিহ্য এবং অর্থনৈতিক দিকগুলির পরিপ্রেক্ষিতে এই অঞ্চলে একটি চলমান মূল ভূমিকা পালন করেন, বেশিরভাগ দক্ষিণ-পূর্ব এশিয়ার দেশগুলোয় বিশাল সংখ্যক জাতিগত চীনা সংখ্যালঘুদের পাশাপাশি বিশাল সংখ্যক ভারতীয় সম্প্রদায়ও বিদ্যমান।  বিষয়শ্রেণী:দক্ষিণ-পূর্ব এশিয়ার ইতিহাস বিষয়শ্রেণী:ভারতীয় সংস্কৃতি বিষয়শ্রেণী:ভারতীয় প্রভাব ক্ষেত্র
সিদি বশীর মসজিদ ভারতের গুজরাত রাজ্যের আহমেদাবাদ শহরের একটি প্রাচীন মসজিদ। বর্তমানে শুধুমাত্র এর কেন্দ্রীয় প্রবেশদ্বার এবং দুটি মিনার টিকে আছে। এগুলো "ঝুলতা মিনার" বা "কাঁপানো মিনার" নামে পরিচিত।   ইতিহাস  থাম্ব|১৮৬৬ সালে সিদি বশীর মসজিদের ধ্বংসাবশেষ থাম্ব|১৮৬৬ সালে সিদি বশীর মসজিদের মিনার  মসজিদটি সুলতান আহমেদ শাহ'র ক্রীতদাস "সিদি বশীর" বা গুজরাতের আরেক সুলতান মাহমুদ বেগাদার দরবারের একজন সম্ভ্রান্ত মালিক সারং নির্মাণ করেছিলেন বলে মনে করা হয়। এটি ১৪৫২ সালে নির্মাণ করা হয়। যদিও মিনারের শৈলী এবং উপাদানসমূহ মাহমুদ বেগাদার শাসনামল (১৫১১) বা তারও পরের সময়কালকে নির্দেশ করে। ১৭৫৩ সালে মারাঠা এবং গুজরাত সালতানাতের খানের মধ্যে যুদ্ধের সময় ভবনটির অনেকাংশ ধ্বংস হয়ে যায়। শুধুমাত্র দুটি মিনার এবং তাদের সংযোগকারী খিলানযুক্ত কেন্দ্রীয় প্রবেশপথ অবশিষ্ট রয়েছে।   মিনার  মসজিদের মিনারগুলো আহমেদাবাদের স্থাপত্যগুলোর মধ্যে সবচেয়ে উঁচু। বর্তমানে এগুলো আহমেদাবাদ জংশন রেলওয়ে স্টেশনের উত্তরে অবস্থিত। যদিও মিনারগুলো অনেক ক্ষতিগ্রস্ত হয়েছে, বিশেষ করে পায়ের কাছে। তবুও মিনারের ভিতরের সিঁড়ি এখনও ব্যবহার করা যেতে পারে। মিনারগুলো খোদাই করা বারান্দাসহ প্রায় তিনতলা উঁচু। যেকোনো একটি মিনারের মৃদু ঝাঁকুনির ফলে অন্য মিনারটিও কয়েক সেকেন্ড পর কম্পিত হয়। কিন্তু, দুটি মিনারের মধ্যে সংযোগকারী পথটি কম্পনমুক্ত থাকে। এর প্রক্রিয়াটি জানা যায়নি, যদিও স্তরযুক্ত নির্মাণকে একটি ফ্যাক্টর বলে মনে করা হয়। ঘটনাটি ইংরেজ সংস্কৃতের পণ্ডিত "মনির এম. উইলিয়ামস" দ্বারা ১৯ শতকে প্রথম পর্যবেক্ষণ করা হয়। মিনারগুলো খুব দ্রুতগতিতে চলমান ট্রেনগুলোকে পাশ দিয়ে যাওয়া সহ্য করতে সক্ষম।   অন্যান্য কাঁপানো মিনার  আহমেদাবাদে "রাজ বিবি মসজিদ" নামে পরিচিত আরেকটি মসজিদেও সিদি বশির মসজিদের মতো কাঁপানো মিনার ছিল। কিন্তু, ব্রিটিশ রাজত্বের অধীনে নির্মাণ পরিশীলন করার জন্য একটি মিনার ভেঙে ফেলা হয়, যা পরবর্তিতে আর একত্রিত করা হয়নি।  ইরানের এসফাহন নগরে মোনার জোনবান (কাঁপানো মিনার) নামে প্রায় একই বৈশিষ্ট্যসম্পন্ন আরেকটি মিনার রয়েছে।  আরও একটি উদাহরণ হলো, সুলতান কুতুবুদ্দিন আহমদ শাহ দ্বিতীয় এর মা "মখদু-মা-ই-জাহান" দ্বারা ১৪৫৪ খ্রিস্টাব্দে নির্মিত একটি বড় মসজিদ। মখদু-মা-ই-জাহান কে মসজিদের পূর্ব দিকের সমাধিতে সমাহিত করা হয়েছে।   বর্তমান অবস্থা  ১৯৮১ সালে দিল্লির কুতুব মিনারে একটি দূর্ঘটনার পর কাঁপানো মিনারে প্রবেশ নিষিদ্ধ করা হয়। সে ঘটনায় পদদলিত হয়ে বহু শিশুর মৃত্যু হয়, এছাড়াও মিনারের উপরের অংশেরও ব্যাপক ক্ষতি হয়।   আরও দেখুন    ভারতের মসজিদের তালিকা   তথ্যসূত্র    বহিঃসংযোগ   এই নিবন্ধটিতে অন্তর্ভুক্ত পাবলিক পাঠ্য ডোমেনগুলো এখান থেকে সংগ্রহ করা:   বিষয়শ্রেণী:ভারতের মসজিদ বিষয়শ্রেণী:গুজরাতের মসজিদ বিষয়শ্রেণী:১৪৫২-এ প্রতিষ্ঠিত বিষয়শ্রেণী:১৪৫২-এ এশিয়ায় প্রতিষ্ঠিত বিষয়শ্রেণী:১৫শ শতাব্দীর মসজিদ
"ইওর পসিবল পাস্টস" ("ইওর ইমপসিবল পাস্টস" বেতারে প্রচারিত একক হিসবে) পিংক ফ্লয়েডের ১৯৮৩ সালের দ্য ফাইনাল কাট অ্যালবামের একটি গান। গানটি ব্যান্ডের ইকোস: দ্য বেস্ট অব পিংক ফ্লয়েড অ্যালবামের জন্য বিবেচিত গানের মধ্যে একটি।   কর্মীবৃন্দ   রজার ওয়াটার্স – বেস গিটার, অ্যাকিউস্টিক গিটার, টেপ ইফেক্ট, সাউন্ড ইফেক্ট, এবং কণ্ঠ  ডেভিড গিলমোর – ইলেক্ট্রিক গিটার  কর্মিবৃন্দ – ড্রাম  সঙ্গে:  মাইকেল কামেন – ইলেক্ট্রিক পিয়ানো এবং অর্কেস্ট্রারচনা  অ্যান্ডি বৌন – হ্যামন্ড অরগান  রে কুপার – পারকাশন   তথ্যসূত্র    বহিঃসংযোগ   বিষয়শ্রেণী:১৯৮৩-এর গান বিষয়শ্রেণী:পিংক ফ্লয়েডের গান বিষয়শ্রেণী:যুদ্ধবিরোধী গান বিষয়শ্রেণী:রজার ওয়াটার্স রচিত গান বিষয়শ্রেণী:রজার ওয়াটার্স প্রযোজিত গানের রেকর্ডিং বিষয়শ্রেণী:ব্রিটিশ হার্ড রক গান
নলছিটি বাংলাদেশের দক্ষিণাঞ্চলের বরিশাল বিভাগের অন্তর্গত ঝালকাঠি জেলায় অবস্থিত একটি শহর। প্রশাসনিকভাবে শহরটি নলছিটি উপজেলার সদর। শহরটি নলছিটি উপজেলার বৃহত্তম এবং প্রধান শহরাঞ্চল।  জনসংখ্যা বাংলাদেশ আদমশুমারী ২০১১ অনুযায়ী নলছিটি শহরের মোট জনসংখ্যা ৩০,৮০৫ জন যার মধ্যে ১৪,৭০৬ জন পুরুষ এবং ১৬,০৯৯ জন নারী। এ শহরের পুরুষ এবং নারী অনুপাত ৯১। শহরে মোট হোল্ডিং রয়েছে ৭০৫৩টি।  ভৌগোলিক উপাত্ত শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৬.০৭ মিটার।  প্রশাসন ১৮৭৫ সালে নলছিটি শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে নলছিটি পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১৪টি মহল্লায় বিভক্ত ।  ২৩.৩২ বর্গ কি.মি. আয়তনের নলছিটি শহর এলাকাটি নলছিটি পৌরসভা দ্বারা পরিচালিত হয়।  শিক্ষা ব্যবস্থা নলছিটি শহরের স্বাক্ষরতার হার হলো শতকরা ৬৬.১ ভাগ।   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:ঝালকাঠি জেলার জনবহুল স্থান
৬নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।   আয়তন  সিলেট সিটি কর্পোরেশনের ৬নং ওয়ার্ডের আয়তন ০.৯৫ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ৬নং ওয়ার্ডের জনসংখ্যা ১৬,৫৭০ জন। এর মধ্যে পুরুষ ৮,৭১৬ জন এবং মহিলা ৭,৮৫৪ জন। মোট পরিবার ৩,৩৬৫টি।   অবস্থান ও সীমানা    প্রশাসনিক কাঠামো  সিলেট সিটি কর্পোরেশনের আওতাধীন ৬নং ওয়ার্ডের প্রশাসনিক কার্যক্রম বিমানবন্দর থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।   শিক্ষা  ২০১১ সালের আদমশুমারি অনুযায়ী ৬নং ওয়ার্ডের উপজেলার সাক্ষরতার হার ৬২.৭%।   আরও দেখুন   বিমানবন্দর থানা, সিলেট  সিলেট সিটি কর্পোরেশন  সিলেট জেলা   তথ্যসূত্র    বহিঃসংযোগ   বিষয়শ্রেণী:সিলেট সিটি কর্পোরেশনের ওয়ার্ড
আগ্রা প্রেসিডেন্সি ব্রিটিশ ভারতের ছয়টি উত্তর-পশ্চিম প্রদেশগুলির মধ্যে একটি ছিল (যা ১৯ তম শতাব্দীর প্রথমার্ধে বিভক্ত আটটি পৃথক প্রশাসনের মধ্যে গঠিত হয়েছিল)। এটি একটি  এলাকা নিয়ে গঠিত ছিল এবং জনসংখ্যা ছিল প্রায় ৪৫,০০,০০০ জন।   ১৮৩৪ সালের ১৪ নভেম্বর ভারত সরকার আইন ১৮৩৩ ভারতে ভূমি সংস্কার প্রমোদ কুমার আগরওয়াল দ্বারা এর অধীনে সমর্পিত ও বিজিত প্রদেশগুলির পুনর্গঠন ও পুনর্গঠনের মাধ্যমে আগ্রার প্রেসিডেন্সি প্রতিষ্ঠিত হয়। স্যার সিটি মেটকফিকে প্রেসিডেন্সির নতুন গভর্নর নিযুক্ত করা হয়।  যাইহোক, ১৮৩৫ সালে সংসদ আরেকটি আইন (আইন ৫ এবং ৬, উইলিয়াম চতুর্থ, ক্যাপ ৫২) এই অঞ্চলকে উত্তর-পশ্চিমাঞ্চলীয় প্রদেশ হিসাবে এলাকাটি নামকরণ করা হয়, এই সময় লেফটেন্যান্ট-গভর্নর দ্বারা পরিচালিত হয়। ১৮৩৬ সালের ১ জুন পর্যন্ত আগ্রা প্রেসিডেন্সি স্থায়ী হয়।   তথ্যসূত্র    বহিঃসংযোগ   ব্রিটিশ ভারত প্রদেশ  বিষয়শ্রেণী:ব্রিটিশ ভারতের প্রেসিডেন্সি বিষয়শ্রেণী:অপর্যালোচিত অনুবাদসহ পাতা
অ্যালিগেটর বাগ বা পিনাট বাগ এক জাতের ফড়িং। মেক্সিকো থেকে দক্ষিণ আমেরিকায় তাদের বিচরণ। এরা খুবই নিরীহ পতঙ্গ। অ্যালিগেটর বাগ বা পিনাট বাগ ছাড়াও এদেরকে চিনাবাদাম বাগ, পিনাট হেড বাগ,  lanternfly, মাছাচা, chicharra-machacuy, কোকোপোসা (স্প্যানিশ) ও jequitiranaboia (ব্রাজিল ও আমাজন অঞ্চলে) বলে ডাকা হয়।  বৈশিষ্ট্য  তাদের মাথা বাদামের মত এবং মাথার পিছনে গর্তের মত আছে যা দেখতে চোখ বলে মনে হয়। আসল চোখ এই গর্তের পিছন দিকে থাকে। তাদের মাথার গঠন আর নকল চোখ অনেকটা অ্যালিগেটরের মত দেখায় যা দেখে তাদের শিকারীরা ভয় পায়। শিকারীর চোখে ধোকা দিতেই তাদের মাথার গঠন এরুপ হয়েছে বলে ধারণা করা হয়। যদি তাদের নকল চোখে কাজ না হয় তাহলে তাদের আরেকটি অস্ত্র রয়েছে। পিছনের ডানা মেলে ধরলে দেখা যায় সেখানে বড় বড় চোখের মত দাগ আছে যা বড় কোন পাখি যেমন পেচার চোখের মত মনে হয়। এই চোখ দেখে ভয় পেয়ে তাদের শিকারীরা দূরে সরে যায়। যদি এই অস্ত্রেও কাজ না করে তাহলে নিজেকে রক্ষা করা আরো একটি উপায় রয়েছে। অ্যালিগেটর বাগ শিকারীর দিকে এক ধরনের দুর্গন্ধযুক্ত তরল ছুড়ে দিয়ে পালায়। তবে সাধারণত, তাদের গায়ের দাগের জন্য শিকারীর পক্ষে তাদের খুজে পাওয়া দুঃসাধ্য হয় ওঠে। দিনের বেলার গাছের গুড়িতে যখন তারা বসে থাকে তখন গাছ থেকে তাদের আলাদা করা প্রায় অসম্ভব। গ্যালারি   তথ্যসূত্র   বিষয়শ্রেণী:দক্ষিণ আমেরিকার পতঙ্গ
নিনো রোতা নামে সমধিক পরিচিত জোভান্নি রোতা রিনালদি (৩ ডিসেম্বর ১৯১১ - ১০ এপ্রিল ১৯৭৯) একজন ইতালীয় সুরকার, পিয়ানোবাদক, সঙ্গীত নির্দেশক ও শিক্ষায়তনিক ব্যক্তি ছিলেন। তিনি ফেদেরিকো ফেল্লিনি ও লুকিনো ভিস্‌কন্তি পরিচালিত চলচ্চিত্রের সুরারোপের জন্য সর্বাধিক পরিচিত। তিনি ফ্রাঙ্কো জেফফিরেল্লির দুটি শেকসপিয়ারীয় চলচ্চিত্র, ফ্রান্সিস ফোর্ড কোপলার গডফাদার ত্রয়ীর প্রথম দুটি চলচ্চিত্রের সুরারোপ করেন। তিনি গডফাদার ত্রয়ীর প্রথম চলচ্চিত্র দ্য গডফাদার (১৯৭২)-এর জন্য শ্রেষ্ঠ মৌলিক সুর বিভাগে গোল্ডেন গ্লোব পুরস্কার ও শ্রেষ্ঠ মৌলিক সঙ্গীত বিভাগে বাফটা পুরস্কার এবং দ্বিতীয় চলচ্চিত্র দ্য গডফাদার পার্ট ২ (১৯৭৪)-এর জন্য শ্রেষ্ঠ মৌলিক সুর বিভাগে একাডেমি পুরস্কার অর্জন করেন।  প্রারম্ভিক জীবন রোতা ১৯১১ সালের ৩রা ডিসেম্বর মিলানের একটি সঙ্গীত পরিবারে জন্মগ্রহণ করেন। তার জন্মনাম জোভান্নি রোতা রিনালদি। রোতা প্রখ্যাত শিশু বিস্ময় ছিলেন। তিনি মাত্র ১১ বছর বয়সে তার প্রথম অরাটোরিও লিনফাঞ্জিয়া দি সান জোভান্নি বাততিস্তা সৃষ্টি করেন। ১৯২৩ সালের শুরুর দিকে তিনি এটি মিলান ও প্যারিসে পরিবেশন করেন। তিনি মাত্র ১৩ বছর বয়সে ইল প্রিন্সিপে পোরকারো সৃষ্টি করেন, হ্যান্স ক্রিশ্চিয়ান অ্যান্ডারসনের পর এটিই প্রথম তিন-অঙ্কের গীতধর্মী হাস্যরসাত্মক সুর। তিনি মিলান কনজারভেটরিতে জিয়াকোমো ওরেফিসের নিকট পড়াশোনা করেন, এবং রোমের সান্তা সেসিলিয়া একাডেমিতে ইলদেব্রান্দো পিৎজেত্তি ও আলফ্রেদো কাসেল্লার নিকট সুর সৃষ্টি নিয়ে উচ্চতর পড়াশোনা করেন। তিনি সেখান থেকে ১৯৩০ সালে স্নাতক সম্পন্ন করেন।  কর্মজীবন রোতা ১৯৪০-এর দশকে রেনাতো কাস্তেল্লানির জাজা-সহ ৩২-এর অধিক চলচ্চিত্রের সুর করেন। ১৯৫২ সালে লো সেইককো বিয়াঙ্কো দিয়ে তিনি ফেদেরিকো ফেল্লিনির সাথে কাজ শুরু করেন। এর পর তিনি ফেল্লিনির আই ভিতেল্লোনি (১৯৫৩) ও লা স্ত্রাদা (১৯৫৪) চলচ্চিত্রের সুর করেন। ফেল্লিনির অত্তো এ মেজ্জো (১৯৬৩) চলচ্চিত্রে রোতা সুর চলচ্চিত্রটিকে আসঞ্জনশীল করে তুলতে ভূমিকা রাখে বলে প্রায়ই উল্লেখ করা হয়। ১৯৬৫ সালের জুলিয়েত্তা দেগ্লি স্পিরিতি চলচ্চিত্রে তিনি ইউজিন ওয়াল্টারের সাথে "গো মিল্ক দ্য মুন" গানে একত্রে কাজ করেন। এরপর তারা পুনরায় ফ্রাঙ্কো জাফফিরেল্লির রোমিও অ্যান্ড জুলিয়েট (১৯৬৮) চলচ্চিত্রের "হোয়াট ইজ আ ইয়ুথ?" গানে একত্রে কাজ করেন।  তথ্যসূত্র  উৎস    বহিঃসংযোগ         Schott Music profile  বিষয়শ্রেণী:১৯১১-এর চলচ্চিত্র বিষয়শ্রেণী:১৯৭৯-এর চলচ্চিত্র বিষয়শ্রেণী:২০শ শতাব্দীর ইতালীয় সুরকার বিষয়শ্রেণী:২০শ শতাব্দীর ধ্রুপদী সুরকার বিষয়শ্রেণী:ইতালীয় চলচ্চিত্র সুরকার বিষয়শ্রেণী:ইতালীয় পুরুষ ধ্রুপদী সুরকার বিষয়শ্রেণী:মিলানের সঙ্গীতজ্ঞ বিষয়শ্রেণী:শ্রেষ্ঠ মৌলিক সুর বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কারপ্রাপ্ত সঙ্গীতজ্ঞ বিষয়শ্রেণী:গ্র্যামি পুরস্কার বিজয়ী বিষয়শ্রেণী:দাভিদ দি দোনাতেল্লো বিজয়ী বিষয়শ্রেণী:নাস্ত্রো দারজেন্তো বিজয়ী বিষয়শ্রেণী:শ্রেষ্ঠ মৌলিক সঙ্গীত বিভাগে বাফটা পুরস্কার বিজয়ী বিষয়শ্রেণী:১৯১১-এ জন্ম বিষয়শ্রেণী:১৯৭৯-এ মৃত্যু
মিনি এস্তাদি (, ইংরেজি অনুবাদ "Mini Stadium"), আনুষ্ঠানিক নাম "Miniestadi"https://www.fcbarcelona.com/club/facilities/card/miniestadi, হচ্ছে স্পেনের কাতালোনিয়া অঙ্গরাজ্যের রাজধানী বার্সেলোনায় অবস্থিত একটি ফুটবল স্টেডিয়াম। স্টেডিয়ামে মোট ১৫,২৭৬টি আসন রয়েছে। এটি বর্তমানে এফসি বার্সেলোনা বি, এফসিবি, বার্সেলোনা নারী দল, ও জুভেনিল এ-এর হোম মাঠ।   খেলাধুলায় ব্যবহার  স্টেডিয়ামটি ২০০৭ সালের জুলাইয়ে ভেঙ্গে ফেলার আগপর্যন্ত এফসি বার্সেলোনা সি-এর হোম মাঠ হিসাবে ব্যবহার হয়েছে। এটি ২০০৩ সাল পর্যন্ত এনএফএল ইউরোপ আমেরিকান ফুটবল দল বার্সেলোনা ড্রাগন-এর হোম মাঠ হিসাবেও ব্যবহার হয়েছে।  অ্যান্ডোরা জাতীয় ফুটবল দল এটি অনিয়মিত হোম মাঠ হিসাবে ব্যবহার করতো।   তথ্যসূত্র    বহিঃসংযোগ    fcbarcelona.com এ মিনি এস্তাদি  এস্তাদিওস দে এস্পানা   গুগল ম্যাপে মিনি এস্তাদি  বিষয়শ্রেণী:FC Barcelona B বিষয়শ্রেণী:Barcelona Dragons বিষয়শ্রেণী:Sports venues in Barcelona বিষয়শ্রেণী:Football venues in Catalonia বিষয়শ্রেণী:Rugby union stadiums in Spain বিষয়শ্রেণী:American football venues in Spain বিষয়শ্রেণী:Sports venues completed in 1982
thumb|290px|সিদ্ধং লিপিতে মহাযান হৃদয় সূত্রের সংস্কৃত পাণ্ডুলিপি, বিবলিওতেক নাসিওনাল দ্য ফ্রঁস। সংস্কৃত বৌদ্ধ সাহিত্য বলতে শাস্ত্রীয় সংস্কৃত ভাষায় রচিত বৌদ্ধ গ্রন্থকে বোঝায়, নিবন্ধনে যাকে "বৌদ্ধ সংকর সংস্কৃত" বা "বৌদ্ধ সংস্কৃত" ও "মিশ্র সংস্কৃত" বা এই দুটির মিশ্রণ বলা হয়।Edgerton, Franklin (1953). Buddhist Hybrid Sanskrit Grammar and Dictionary, Volume 1, pp. 1-3. MOTILAL BANARSIDASS. .Winternitz (1972) pp. 226-227. বেশ কিছু অ-মহাযান  নিকায় তাদের ধর্মশাস্ত্র সংস্কৃত ভাষায় রেখেছে বলে মনে হয়, সবচেয়ে বিশিষ্ট হলো সর্বাস্তিবাদ সম্প্রদায়।Prebish, Charles S. (2010) Buddhism: A Modern Perspective, pp. 42-44. Penn State Press. অনেক মহাযান সূত্র ও শাস্ত্রও বৌদ্ধ সংস্কৃত বা প্রমিত সংস্কৃতে টিকে আছে।  ভারতীয় তান্ত্রিক যুগে (৮ম থেকে ১৪শ শতাব্দী), অসংখ্য বৌদ্ধ তন্ত্র সংস্কৃত ভাষায় রচিত হয়েছিল, কখনও কখনও অপভ্রংশের মতো স্থানীয় ভাষাগুলির সাথে ছেদ করা হয়েছিল এবং প্রায়শই ব্যাকরণ ও ছন্দে উল্লেখযোগ্য অনিয়ম ছিল।Davidson, Ronald M. (2004). Indian Esoteric Buddhism: Social History of the Tantric Movement, pp. 267-277. Motilal Banarsidass Publ.  ভারতীয় বৌদ্ধ লেখকরাও বৌদ্ধ দর্শন, যৌক্তিক-জ্ঞানতত্ত্ব, জাতক, মহাকাব্য এবং অন্যান্য বিষয়ের উপর গ্রন্থ এবং অন্যান্য সংস্কৃত সাহিত্য রচনা করেছেন। সংস্কৃত বৌদ্ধ সাহিত্য তাই বিশাল এবং বৈচিত্র্যময়, যদিও উল্লেখযোগ্য পরিমাণ গ্রন্থের ক্ষতি হয়েছে। যদিও বিপুল সংখ্যক রচনা শুধুমাত্র তিব্বতি ও চীনা অনুবাদে টিকে আছে, গুরুত্বপূর্ণ বৌদ্ধ সংস্কৃত গ্রন্থের অনেক সংস্কৃত পাণ্ডুলিপি টিকে আছে এবং অসংখ্য আধুনিক সংগ্রহে রাখা আছে।Nariman, J.K.; Introduction to the Early Buddhist Texts in Sanskritised Prākit from Literary History of Sanskrit Buddhism , Ch 1-6.  বৌদ্ধরাও ব্যাকরণ, কাব্য, এবং আয়ুর্বেদ এর মতো বিভিন্ন বিষয়ে ধর্মনিরপেক্ষ রচনা লিখেছেন।2019, Shakya, M. (2019). The Digital Sanskrit Buddhist Canon Project: Problems and Possibilities. Volume 1 Digital Humanities and Buddhism (pp. 111-126). Berlin, Boston: De Gruyter.   তথ্যসূত্র    উৎস   Bingenheimer, Marcus; Bhikkhu Anālayo; Bucknell, Roderick S. The Madhyama Agama: Middle Length Discourses Vol I (Taishō Volume 1, Number 26). Bukkyo Dendo Kyokai America, Inc. 2013. BDK English Tripiṭaka Series.  Bronkhorst, Johannes (2011). Buddhism in the Shadow of Brahmanism. Handbook of Oriental Studies (Leiden: Brill).  Edgerton, Franklin (1953). Buddhist Hybrid Sanskrit Grammar and Dictionary, Volume 1, pp. 1–3. MOTILAL BANARSIDASS. .  Nariman, J. K. (1972). Literary History of Sanskrit Buddhism. Orient Book Distributors.  Winternitz, Maurice (1972). A history of Indian Literature Vol. II. Buddhist literature and Jaina literature. Oriental Books Reprint Corporation.  বহিঃসংযোগ   Digital Sanskrit Buddhist Canon (DSBC) (The University of the West)  Thesaurus Literaturae Buddhicae (University of Oslo, Bibliotheca Polyglotta)  Sanskrit Buddhist Texts at GRETIL (Göttingen Register of Electronic Texts in Indian Languages)  বিষয়শ্রেণী:সংস্কৃত সাহিত্য বিষয়শ্রেণী:বৌদ্ধ সাহিত্য বিষয়শ্রেণী:ভারতীয় ধর্মগ্রন্থের জন্য ব্যবহৃত আনুষ্ঠানিক ভাষা
ফোয়াইলুগা হল সামোয়ার সাওয়াই দ্বীপের একটি গ্রাম। এটি দ্বীপের দক্ষিণ উপকূলে পালাউলি জেলা এবং পালাউলি ১ এর নির্বাচনী জেলায় অবস্থিত। এই গ্রামের জনসংখ্যা ৫৭৬ জন। সুন্দর লুকানো সৈকত এবং স্থানীয় মিষ্টি জলের গর্ত সহ একটি ৯.৪৬৬ কিমি² এলাকা জুড়ে।  ফোয়াইলুগা ফোয়াইলালো এবং সাতুইয়াতুয়ার অন্যান্য গ্রামের কাছাকাছি।  গ্রামবাসীদের মধ্যে অনেকেই বিদেশ চলে গেছে, প্রধানত মার্কিন যুক্তরাষ্ট্র এবং নিউজিল্যান্ডে। সামোয়ার বাকি অংশের মতো, ফোয়েলুগা স্থানীয় পর্যায়ে প্রধান ( মাতাই ) দ্বারা গ্রামের মহিলা কমিটির সমর্থনে শাসিত হয়। বৃক্ষরোপণের পাশাপাশি মাছ ধরার খাদ্য ও ফসল থেকে জীবিকা নির্বাহের সাথে জীবন তুলনামূলকভাবে ঐতিহ্যবাহী।  ফোয়েলুগার লোকেরা প্রধানত মেথডিস্ট এবং মরমন। খেলাধুলার মধ্যে রয়েছে ভলিবল, বাস্কেটবল এবং কিলিকিটি, সামোয়ান ক্রিকেট। শুধুমাত্র দুটি স্থানীয় পরিবারের মালিকানাধীন স্টল/দোকান রয়েছে যা গ্রামের মৌলিক চাহিদা মেটাতে পারে।   তথ্যসূত্র   বিষয়শ্রেণী:পালাউলির জনবহুল স্থান